
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 347 (1) 

Κατάργηση του Π.Δ. 447/88 «Μεταφορά του Κρατικού Παιδικού 
Σταθμού Λάρυμνας του Νομού Φθιώτιδας στην Κοινότητα Μαρτί¬ 
νου του ίδιου Νομού» (Α' 205). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 του Ν.Δ. 3045/54 «Περί ιδρύσεως Εθνικών Ορφα¬ 
νοτροφείων, Οικοτροφείων κ.λπ.» (Α' 237). 

β) Του άρθρου 12 του Ν. 1431/84 «Ρύθμιση θεμάτων Φορέων Κοι¬ 
νωνικής Πρόνοιας - Παιδικής Προστασίας και άλλες διατάξεις» (Α' 46). 

γ) Των άρθρων 23 (παρ. 1 εδ. στ') και 24 (παρ. 5) του Ν. 1558/85 
«Κυβέρνηση και Κυβερνητικά όργανα» (Α’ 137). 

δ) Των άρθρων 1,2 5 και 7 του Π.Δ/τος 437/85 «Καθορισμός και 
ανακατανομή των αρμοδιοτήτων των Υπουργείων» (Α' 157). 

ε) Τη με αριθμ. Υ1140/1051173/1390/001/10.7.90 (Β' 420) 
κοινή Απόφαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους Υφυπουργούς 
Οικονομικών». 

2. Την 424/1990 γνωμοδότηση του Συμβουλίου Επικράτειας με 
πρόταση των Υπουργών Προεδρίας της Κυβέρνησης, Υγείας, Πρόνοιας 
και Κοινωνικών Ασφαλίσεων και του Υφυπουργού Οικονομικών αποφα¬ 
σίζουμε: 

> Άρθρο Μόνο 

1. Το Π.Δ. 447/88 «Μεταφορά του Κρατικού Παιδικού Σταθμού 
Λάρυμνας του Νομού Φθιώτιδας στην Κοινότητα Μαρτίνου του ίδιου 
Νομού» (Α' 205) καταργείται. 

Στον Υπουργό Υγείας, Πρόνοιας και Κοινωνικών Ασφαλίσεως ανα¬ 
θέτουμε τη δημοσίευση και εκτέλεση του παρόντος Διατάγματος. 

Αθήνα, 6 Οκτωβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΜΙΛΤΙΑΔΗΣ ΕΒΕΡΤ Π. ΔΕΛΗΜΗΤΣΟΣ 

ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΟΝ ΑΣΦΑΛΙΣΕΩΝ 

ΜΑΡΙΕΤΤΑ ΓΙΑΝΝΑΚΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 348 (2) 

Συμπλήρωση της Υπουργικής Απόφασης Α4/4063/1981 για την ει¬ 
δικότητα της Χειρουργικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη:. 

1. Την διάταξη της παρ. 2 του άρθρου 31 του Νόμου 1397/1983 
«Εθνικό Σύστημα Υγείας» (Α' 143). 

2. Την διάταξη του άρθρου 3 παρ. 2 του Ν. 1278/1982 (Α' 105). 

3. Την γνώμη αρ. 7 της 75ης Ολομέλειας της 12.7.90 του Κεντρι¬ 
κού Συμβουλίου Υγείας. 

4. Την Υ. 1059/3.5.90 (Β' 295) Απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό Υγείας, Πρόνοιας 
και Κοινωνικών Ασφαλίσεων». 

5. Την 392/1990 γνωμοδότηση του Συμβουλίου της Επικράτειας 
μετά από πρόταση του Αναπληρωτή Υπουργού Υγείας, Πρόνοιας και 

Κοινωνικών Ασφαλίσεων, αποφασίζουμε 

Άρθρο Μόνο 

Συμπληρώνονται οι διατάξεις της Υπουργικής Απόφασης Α4/ 
4063/81 (Β’ 631) καθόσον αφορά στην ειδικότητα της Χειρουργικής 
και προστίθεται στα κατ’ επιλογήν εξάμηνα για την απόκτηση της ειδι¬ 
κότητας αυτής και ένα εξάμηνο στην Αγγειοχειρουργική. 

Στον Αναπληρωτής Υπουργό Υγείας, Πρόνοιας και Κοινωνικών 
Ασφαλίσεων αναθέτουμε την δημοσίευση, και εκτέλεση του παρόντος 
διατάγματος. 

Αθήνα, 6 Οκτωβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΕΩΡΓΙΟΣ ΣΟΥΡΛΑΣ 

—4 - 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 349 (3) 

Χορήγηση και επέκταση αδειών ικανότητας οδηγού και χειριστή υπηρε¬ 
σιακών αυτοκινήτων και μηχανημάτων στους Πυροσβεστικούς 

Υπαλλήλους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 1 εδάφ. α και ζ του άρθρου 11 του 
Ν. 1481/1984 «Οργανισμός Υπουργείου Δημόσιας Τάξης» (Α' 152) 
όπως το άρθρο αυτό αντικαταστάθηκε από την παράγραφο 1 του άρ¬ 
θρου 1 του Ν. 1590/1966 «Τροποποίηση διατάξεων του Ν. 1481/ 
1984 και άλλες διατάξεις» (Α' 49). 

2. Τις διατάξεις της παραγράφου 2 του άρθρου 1 του Ν. 1590/ 
1986. 

3. Τις διατάξεις του Π.Δ. 137/1986 «Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιας Τάξης» (Α' 51). 

4. Τις διατάξεις των άρθρων 7, 8 και 9 του Π.Δ. 255/1984 «Προ¬ 
σαρμογή της Νομοθεσίας προς τις διατάξεις των οδηγιών 80/1263/ 
ΕΟΚ της 4 Δεκεμβρίου 1980 κ.λπ.» (Α' 100) όπως τα άρθρα 7 και 9 
αντικαταστάθηκαν αντίστοιχα από τα άρθρα 2 και 3 του Π.Δ. 58/ 
1989 «Τροποποίηση Π.Δ. 255/1984 κ.λπ.» (Α' 28). 

5. Την 439/1990 Γνωμοδότηση του Συμβουλίου Επικράτειας μετά 
από πρόταση του Υπουργού Δημόσιας Τάξης, αποφασίζουμε: 

Άρθρο 1 

Υπηρεσιακές άδειες οδήγησης 

1. Για την κάλυψη των αναγκών του Πυροσβεστικού Σώματος, το 
οποίο είναι κατ’ εξοχήν μηχανοκίνητο, χορηγείται από του Αρχηγό του 
στους πυροσβεστικούς υπαλλήλους άδεια ικανότητας οδηγού υπηρεσια¬ 
κών αυτοκινήτων κοιι άδεια ικανότητας χειριστή ειδικών υπηρεσιακών 
μηχοινημάτων και (αυτοκινήτων, σύμφωνα με όσα ορίζονται στα επό¬ 
μενα άρθρα αυτού του Διατάγματος. 

2. Οι υπάλληλοι του Πυροσβεστικού Σώματος που κατέχουν υπηρε¬ 
σιακή άδεια οδήγησης, ανεξάρτητα αν χρησιμοποιούνται μόνιμα ή περι- 


στασιακά ως οδηγοί, υποχρεούνται να καλύπτουν υπηρεσιακές ανάγκες 
οδηγών. 

Άρθρο 2 

Προϋποθέσεις απόκτησης υπηρεσιακής άδειας οδήγησης 

1. Η άδεια ικανότητας οδηγού υπηρεσιακών αυτοκινήτων μπορεί να 
χορηγηθεί: 

α. Στο Πυροσβεστικό προσωπικό που δεν γνωρίζει οδήγηση και αφού 
υποατεί την προβλεπόμενη από το επόμενο άρθρο εκπαίδευση. 

β. Στο Πυροσβεστικό προσωπικό (Αξιωματικοί, Υπαξιωματικοί και 
Πυροσβέστες) που γνωρίζει οδήγηση και δεν κατέχει επαγγελματική 
άδεια ικανότητας οδηγού αυτοκινήτου, σύμφωνα με τη διαδικασία του 
άρθρου 5 του παρόντος Διατάγματος. 

γ. Στο Πυροσβεστικό προσωπικό που κατέχει επαγγελματική άδεια 
ικανότητας οδηγού αυτοκινήτου που εκδόθηκε από το αρμόδιο Υπουρ¬ 
γείο, σύμφωνα με τη διαδικασία του άρθρου 7 του παρόντος Διατάγμα¬ 
τος. 

2. Η άδεια ικανότητας χειριστή ειδικών υπηρεσιακών μηχανημάτων 
και αυτοκινήτων μπορεί να χορηγηθεί στο Πυροσβεστικό προσωπικό 
σύμφωνα με τις προϋποθέσεις και τη διαδικασία του άρθρου 9 του παρό¬ 
ντος Διατάγματος. 

Άρθρο 3 

Εκπαίδευση υποψηφίων οδηγών 

1. Οι υποψήφιοι οδηγοί της περίπτωσης α του προηγούμενου άρθρου, 
εφόσον επιθυμούν την απόκτηση υπηρεσιακής άδειας οδήγησης υπο¬ 
βάλλουν ιεραρχικά στο Αρχηγείο Πυροσβεστικού Σώματος τα δικαιολο- 
γητικά της παραγράφου 1 του άρθρου 11 του παρόντος Διατάγματος. 
Το Αρχηγείο Πυροσβεστικού Σώματος εκτιμώντας τις υπηρεσιακές 
ανάγκες δύναται να καλέσει τους υποψήφιους οδηγούς για θεωρητική 
και πρακτική εκπαίδευση που η διάρκειά της μπορεί να φθάσει μέχρι τις 
40 ώρες ανάλογα με την επίδοση των υποψηφίων σ’ αυτή. 

2. Η διδακτέα ύλη ορίζεται από πρόγραμμα εκπαίδευσης που συ¬ 
ντάσσει η Πυροσβεστική Σχολή. 

3. Η εκπαίδευση σκοπό έχει: 

α. Τη θεωρητική κατάρτιση του υποψηφίου, σχετικά με τον τρόπο 
λειτουργίας των διαφόρων τύπων κινητήρων, μηχανισμών και οργάνων 
των αυτοκινήτων του Πυροσβεστικού Σώματος. 

β. Τη διαπίστωση, ανεύρεση και διόρθωση των ελαφρών βλαβών. 

γ. Τη γνώση των κανόνων κυκλοφορίας, την πρακτική εξάσκηση του 
υποψηφίου στην οδήγηση, το χειρισμό και τη συντήρηση των πυροσβε¬ 
στικών αυτοκινήτων και αντλιών. 

4. Η εκπαίδευση πραγματοποιείται με τη βοήθεια εποπτικών μέσων 
και οχημάτων, από υπαλλήλους του Πυροσβεστικού Σώματος που κα¬ 
τέχουν υπηρεσιακή άδεια εκγυμναστή υποψηφίων οδηγών ή υπηρε¬ 
σιακή άδεια οδήγησης τουλάχιστον Γ' κατηγορίας και οδηγούν πυρο¬ 
σβεστικά αυτοκίνητα για χρονικό διάστημα μεγαλύτερο από τέσσερα (4) 
χρόνια. 

5. Η εκπαίδευση των υποψηφίων οδηγών πραγματοποιείται στην 
έδρα της Πυροσβεστικής Σχολής ή σε άλλη πόλη όπου λειτουργεί πα¬ 
ράρτημα αυτής. 

Άρθρο 4 

Εξέταση υποψηφίων οδηγών 

1. Μετά τη λήξη της εκπαίδευσης που προβλέπεται από το προηγού¬ 
μενο άρθρο, οι υποψήφιοι οδηγοί υποβάλλονται σε θεωρητική και πρα¬ 
κτική εξέταση, για την απόκτηση υπηρεσιακής άδειας οδηγού αυτοκι¬ 
νήτου, σύμφφωνα με τα εκάστοτε ισχύοντα στο Υπουργείο Μεταφορών 
και Επικοινωνιών σε υπηρεσιακά αυτοκίνητα από επιτροπή που αποτε- 
λείται από: 

α. Το Διοικητή της Πυροσβεστικής Σχολής ή παραρτήματος και σε 
περίπτωση κωλύματος, από τους νόμιμους αναπληρωτές τους. 

β. Τον Προϊστάμενο κινήσεως της Σχολής ή παραρτήματος. 

γ. Ένα εκπαιδευτή - εγυμναστή οδηγών. 

2. Στη συνέχεια η επιτροπή με πρακτικό της αποφαίνεται για κάθε 
ένα υποψήφιο χωριστά, για την ικανότητά του. Στο πρακτικό αναγράφε¬ 
ται η κατηγορία της άδειας όπως αυτή προβλέπεται από το άρθρο 94 
του Ν. 614/1977 «Περί κυρώσεως του Κώδικος Οδικής Κυκλοφο¬ 
ρίας» (Α' 167) όπως αντικαταστάθηκε από το άρθρο 3 του Π.Δ. 255/ 
1984. Σε περίπτωση αποτυχίας συντάσσει απορριπτικό πρακτικό. Τα 
πρακτικά αυτά (ικανών και απορριφθέντων) υποβάλλονται από τον 
Πρόεδρο της Επιτροπής μαζί με όλα τα δικαιολογητικά στο Αρχηγείο 

Πυροσβεστικού Σώματος για την έκδοση των αδειών ικανότητας υπη¬ 
ρεσιακών αυτοκινήτων των υποψηφίων που κρίθηκαν ικανοί. Οι χορη¬ 
γούμενες άδειες λαμβάνουν αύξοντα αριθμό από το βιβλίο αδειών και 
χειριστών, που τηρείται από την αρμόδια Διεύθυνση του Αρχηγείου και 
υπογράφονται από τον Αρχηγό του Πυροσβεστικού Σώματος. 

3. Τα πρακτικά των επιτυχόντων και αποτυχόντων υποψηφίων μαζί 
με τα υπόλοιπα δικαιολογητικά τους τηρούνται στο αρχείο του Αρχη¬ 
γείου Πυροσβεστικού Σώματος. Υποψήφιος που έχει απορριφθεί δύο φο¬ 
ρές δεν επανεξετάζεται πριν περάσει έτος από την τελευταία εξέτασή 
του. Στην περίπτωση αυτή η συμμετοχή του στις εξετάσεις γίνεται από 
την αρχή με την υποβολή νέων δικαιολογητικών. 

4. Η Πυροσβεστική Σχολή τηρεί το βιβλίο εκπαίδευσης υποψηφίων 
οδηγών, στο οποίο αναγράφονται τα ονοματεπώνυμα των εκπαιδευομέ- 
νων στην οδήγηση υπηρεσιακών αυτοκινήτων χωριστά για κάθε εκπαι¬ 
δευτική περίοδο, η χρονολογία έναρξης και λήξης της εκπαίδευσης, η 
κατηγορία της άδειας και ο αριθμός αυτής. 

Άρθρο 5 

Εξέταση οδηγών χωρίς εκπαίδευση 

1. Οι υποψήφιοι οδηγοί της περίπτωσης β του άρθρου 2 του παρό¬ 
ντος Διατάγματος που επιθυμούν να αποκτήσουν υπηρεσιακή άδεια 
οδήγησης υποβάλλουν ιεραρχικά στην οικεία Περιφερειακή Διοίκηση τα 
δικαιολογητικά της παραγράφου 1 του άρθρου 11 του παρόντος Δια¬ 
τάγματος. Σε χρόνο οριζόμενο από την Περιφερειακή Διοίκηση συνέρχε¬ 
ται η επιτροπή του άρθρου 6 και προβαίνει χωρίς προηγούμενη εκπαί¬ 
δευση στην προβλεπόμενη από το προηγούμενο άρθρο θεωρητική και 
πρακτική εξέταση των υποψηφίων οδηγών. Η επιτροπή αποφαίνεται σε 
σχετικό πρακτικό επιτυχόντων που συντάσσει. 

2. Μετά την εξέταση ακολουθείται η διαδικασία της περίπτωσης γ 
της παραγράφου 1 του άρθρου 7 του παρόντος. 

Άρθρο 6 

Εξεταστική Επιτροπή 

1. Η εξέταση για την απόκτηση της άδειας ικανότητας οδηγού υπη¬ 
ρεσιακών αυτοκινήτων των υποψηφίων του προηγούμενου άρθρου ενερ- 
γείται στην έδρα της Υπηρεσίας που υπηρετεί ο υποψήφιος οδηγός από 
επιτροπή που αποτελείται: 

α. Από το Διοικητή της οικείας Περιφερειακής Διοίκησης, ως Πρόε¬ 
δρο και σε περίπτωση κωλύματος από το νόμιμο αναπληρωτή του. 

β. Από το Διοικητή της τοπικής Πυροσβεστικής Υπηρεσίας εφόσον 
είναι κάτοχος επαγγελματικής ή υπηρεσιακής ή ερασιτεχνικής άδειας 
οδήγησης. Σε διαφορετική περίπτωση ορίζεται Αξιωματικός της Υπη¬ 
ρεσίας που έχει άδεια οδήγησης. 

γ. Από τον Προϊστάμενο του γραφείου κινήσεως της Υπηρεσίας. 

2. Προκειμένου για υποψηφίους που υπηρετούν στο Αρχηγείο Πυρο¬ 
σβεστικού Σώματος ή στις Ειδικές Υπηρεσίες του Σώματος η εξέταση 
γίνεται από την εξεταστική επιτροπή της Περιφερειακής Διοίκησης Πυ¬ 
ροσβεστικών Υπηρεσιών Αττικής. 

Άρθρο 7 

Εξέταση οδηγών κατόχων επαγγελματικής άδειας 

1. Στους υποψήφιους οδηγούς της περίπτωσης γ του άρθρου 2 του 
παρόντος Διατάγματος, χορηγείται και άδεια υπηρεσιακών αυτοκινή¬ 
των κατά την ακόλουθη διαδικασία: 

α. Υποβάλλουν στην Υπηρεσία τους τα δικαιολογητικά της παραγρά¬ 
φου 1 του άρθρου 11 του παρόντος Διατάγματος μαζί με θεωρημένο" 
φωτοαντίγραφο της άδειας που κατέχουν. Τα δικαιολογητικά αφού 
ελεγχθούν υποβάλλονται στην οικεία Περιφερειακή Διοίκηση. 

β. Συνέρχεται η εξεταστική επιτροπή του άρθρου 6 η οποία αποφαίνε- 
ται σε πρακτικό αν ο εξεταζόμενος είναι ικανός να οδηγήσει υπηρεσιακά 
αυτοκίνητα αντίστοιχα με την κατεχόμενη από αυτόν επαγγελματική 
άδεια ή αν είναι ικανός να οδηγήσει υπηρεσιακά αυτοκίνητα που αντι¬ 
στοιχούν σε άδειες μικροτέρών κατηγοριών σε πείπτωση αποτυχίας του. 

γ. Τα δικαιολογητικά μαζί με το πρακτικό της επιτροπής υποβάλλο¬ 
νται από την Περιφερειακή Διοίκηση Πυροσβεστικών Υπηρεσιών στο 
Αρχηγείο Πυροσβεστικού Σώματος για την έκδοση της προτεινόμενης 
υπηρεσιακής άδειας. 

2. Η υπηρεσιακή άδεια οδήγησης χορηγείται στους δόκιμους πυρο¬ 
σβέστες, οι οποίοι κατετάγησαν στο Πυροσβεστικό Σώμα ως οδηγοί και 
έχουν αποφοιτήσει ευδόκιμα του τμήματος Δοκίμων Πυροσβεστών. Η 
Πυροσβεστική Σχολή πριν από την αποφοίτηση των δοκίμων υποβάλλει 
στο Αρχηγείο Πυροσβεστικού Σώματος φωτοαντίγραφο της επαγγελ¬ 


ματικής άδειας του υποψηφίου με' δύο πρόσφατες φωτογραφίες με 
στολή, καθώς και πρακτικό της επιτροπής της περίπτωσης β της παρα¬ 
γράφου 1 του άρθρου 121 του Π.Δ. 174/1983 «Κανονισμός Πυροσβε¬ 
στικής Σχολής» (Α' 68) στο οποίο αναγράφεται η προτεινόμενη κατηγο¬ 
ρία άδειας οδήγησης και η βαθμολογία με την οποία κρίθηκε ικανός ο 
υποψήφιος. 

Άρθρο 8 

Επέκταση υπηρεσιακών αδειών 

1. Για την επέκταση υπηρεσιακής άδειας οδήγησης αυτοκινήτων σε 
ανώτερη κατηγορία απαιτείται η ισχύουσα υπηρεσιακή άδεια (κατηγο¬ 
ρίας Β, Γ και Δ) ανεξάρτητα από το χρόνο έκδοσης ή επέκτασης. 

2. Οι Διοικητές των Πυροσβεστικών Υπηρεσιών προκειμένου να κα- 
λύψουν τις ανάγκες τους σε οδηγούς των υπηρεσιακών αυτοκινήτων 
προτείνουν στην οικεία Περιφερειακή Διοίκηση τους πλέον ικανούς οδη¬ 
γούς για την επέκταση της κατεχόμενης άδειας οδήγησης. Οι προτεινό- 
μεν'οι για την επέκταση της υπηρεσιακής άδειας υποβάλλονται στις εξε¬ 
τάσεις που προβλέπονται από το αρμόδιο Υπουργείο για τις επεκτάσεις 
των επαγγελματικών αδειών οδήγησης. Οι ανωτέρω εξετάζονται από 
την επιτροπή του άρθρου 6 του παρόντος σε υπηρεσιακά οχήματα. Ένα 
μέλος της επιτροπής πρέπει να κατέχει άδεια της αυτής ή ανώτερης κα¬ 
τηγορίας από εκείνη που επιθυμεί να αποκτήσει ο εξεταζόμενος. Σε πε¬ 
ρίπτωση που κανένα μέλος της επιτροπής δεν κατέχει τέτοια άδεια, ορί¬ 
ζεται αντί του προϊσταμένου γραφείου κινήσεως υπάλληλος του Πυρο¬ 
σβεστικού Σώματος που κατέχει την άδεια αυτή. Σχετικά με το αποτέ¬ 
λεσμα της εξέτασης η επιτροπή αποφαίνεται σε πρακτικό που συντάσσει. 

3. Επέκταση της υπηρεσιακής άδειας οδήγησης μπορούν να ζητή¬ 
σουν και όσοι υπάλληλοι δεν προτάθηκαν από το Διοικητή, αλλά το επι¬ 
θυμούν, υποβάλλοντας σχετική δήλωση. 

4. Μετά την εξέταση ακολουθείται η διαδικασία της περίπτωσης γ 
της παραγράφου 1 του άρθρου 7 του παρόντος. 

Άρθρο 9 

Άδεια χειριστή ειδικών 
■ πυροσβεστικών μηχανημάτων 

1. Στο Πυροσβεστικό προσωπικό που κατέχει υπηρεσιακή άδεια οδή¬ 
γησης κατηγορίας Γ' και άνω και έχει χρησιμοποιηθεί στην οδήγηση 
υδροφόρων πυροσβεστικών αυτοκινήτων μπορεί να χορηγηθεί, μετά 
από προηγούμενη εκπαίδευση και εξέταση, άδεια χειριστή ειδικών υπη¬ 
ρεσιακών μηχανημάτων και αυτοκινήτων. Οι Διοικητές των Πυροσβε¬ 
στικών Υπηρεσιών προκειμένου να καλύψουν τις ανάγκες σε χειριστές 
προτείνουν για" εκπαίδευση στην οικεία Περιφερειακή Διοίκηση τους 
πλέον ικανούς οδηγούς που έχουν τα προσόντα του προηγούμενου εδα¬ 
φίου. 

2. Η εκπαίδευση πραγματοποιείται στις έδρες των Πυροσβεστικών 
Υπηρεσιών όπου υπάρχουν ειδικά υπηρεσιακά μηχανήματα από εκπαι¬ 
δευτές υπαλλήλους του Πυροσβεστικού Σώματος που κατέχουν άδεια 
χειριστή ειδικών υπηρεσιακών μηχανημάτων και αυτοκινήτων. 

' 3. Η εξέταση πραγματοποιείται από την επιτροπή του άρθρου 6 του 
παρόντος Διατάγματος της οποίας απαραίτητα ένα μέλος πρέπει να κα¬ 
τέχει άδεια χειριστή ειδικών υπηρεσιακών μηχανημάτων και αυτοκινή¬ 
των. Σε περίπτωση που κανένα μέλος της επιτροπής δεν κατέχει άδεια 
ικανότητας χειριστή, ορίζεται αντί του προϊσταμένου γραφείου κινήσεως 
υπάλληλος του Πυροσβεστικού Σώματος που κατέχει την άδεια αυτή. Η 
επιτροπή αποφαίνεται με πρακτικό της για την επιτυχία ή όχι των εξε- 
ταζομένων. 

4. Τα θέματα τα σχετικά με το πρόγραμμα, τη διάρκεια, τον τόπο και 
το χρόνο της εκπαίδευσης και της εξέτασης καθώς και του ορισμού των 
εκπαιδευομένων και των εκπαιδευτών ρυθμίζονται με διαταγή του Διοι¬ 
κητή της οικείας Περιφερειακής Διοίκησης. 

5. Μετά το πέρας της εξέτασης η Περιφερειακή Διοίκηση Πυροσβε¬ 
στικών Υπηρεσιών υποβάλλει στο Αρχηγείο Πυροσβεστικού Σώματος 
πρακτικό επιτυχόντων μαζί με τις κατεχόμενες από τους επιτυχόντες 
υπηρεσιακές άδειες οδήγησης προκειμένου αυτό να εκδόσει τις υπηρε¬ 
σιακές άδειες χειριστή ειδικών υπηρεσιακών" μηχανημάτων και αυτοκι¬ 
νήτων. 

Άρθρο 10 

Αφαίρεση υπηρεσιακής 
• άδειας οδήγησης 

1. Η άδεια ικανότητας οδηγού υπηρεσιακών αυτοκινήτων αφαιρείται 
οριστικά στις ακόλουθες περιπτώσεις: 

α. Εάν ο υπάλληλος - οδηγός εγκαταλείψει αβοήθητο άτομο το οποίο 
τραυμάτισε με υπηρεσιακό αυτοκίνητο. 

β. Όταν προξενήσει ατύχημα από δόλο ή ευρισκόμενος υπό την επή¬ 
ρεια οινοπνεύματος: ή τοξικών ουσιών. 

γ. Εάν μέσα σε μία διετία γίνει υπαίτιος πρόκλησης 2 σοβαρών τρο¬ 
χαίων ατυχημάτων. 

δ. Για λόγους υγείας που πιστοποιούνται με Γνωμάτευση Κρατικού 
Νοσοκομείου και απόφαση της οικείας Επιτροπής Αναρρωτικών 
Αδειών Πυροσβεστικού Σώματος. 

2. Η οριστική αφαίρεση της άδειας ικανότητας οδηγού υπηρεσιακών 
αυτοκινήτων γίνεται με Απόφαση του Αρχηγού Πυροσβεστικού Σώμα¬ 
τος, μετά από πρόταση των · ιεραρχικά προϊσταμένων του υπαλλήλου 
οδηγού. Κατά την αφαίρεση των υπηρεσιακών αδειών οδήγησης για 
τους λόγους που αναφέρονται στην προηγούμενη παράγραφο το Αρχη¬ 
γείο υποχρεούται να κοινοποιήσει την απόφασή του στο Υπουργείο Με¬ 
ταφορών και Επικοινωνιών για τις προβλεπόμενες νόμιμες ενέργειες. 

3. Ο. κάτοχος υπηρεσιακής άδειας οδήγησης αυτοκινήτου μετά την 
με οποιοδήποτε τρόπο απομάκρυνσή του από το Σώμα παραδίδει αυτή 
στην Υπηρεσία του. 

Άρθρο 11 
Δικαιολογητικά 

1. Οι υποψήφιοι οδηγοί προκειμένου να αποκτήσουν για πρώτη φορά 
υπηρεσιακή άδεια υποβάλλουν τα παρακάτω δικαιολογητικά: 

α. Δήλωση ότι επιθυμούν να εκπαιδευτούν ή να εξετασθούν κατά πε¬ 
ρίπτωση. Στη δήλωση αυτή γνωματεύει ο οικείος Διοικητής ότι ο υπο¬ 
ψήφιος δεν έχει συνήθειες και ροπές αντίθετες με τις υποχρεώσεις του 
οδηγού. 

β. Βεβαίωση του εκτελούντος την υγειονομική υπηρεσία ιατρού ότι ο 
υποψήφιος έχει τις ελάχιστες προϋποθέσεις σωματικής και διανοητικής 
ικανότητας που προβλέπονται από την κείμενη νομοθεσία σχετικά με 
την απόκτηση άδειας οδήγησης αυτοκινήτου. 

γ. Δύο πρόσφατες φωτογραφίες με στολή. 

2. Για την επέκταση της κατεχόμενης άδειας ή για την απόκτηση 
άδειας χειριστή ειδικών μηχανημάτων και αυτοκινήτων οι οδηγοί υπο¬ 
βάλλουν σχετική δήλωση όπου αυτή απαιτείται καθώς και την υπηρε¬ 
σιακή άδεια οδήγησης. 

Άρθρο 12 

ί 

Τελικές - Μεταβατικές - Καταργητικές διατάξεις 

1. Ο τύπος της υπηρεσιακής άδειας ικανότητας οδηγού και χειριστή 
ιιδικών υπηρεσιακών μηχανημάτων και αυτοκινήτων καθορίζεται με 
απόφαση του Αρχηγού Πυροσβεστικού Σώαμτος. 

2. Οι υπάλληλοι του Πυροσβεστικού Σώματος που κατά την έναρξη 
,σχύος του παρόντος Διατάγματος, χειρίζονται τα ειδικά υπηρεσιακά 
χηχανήματα, βάσει εγκριτικών διαταγών του Αρχηγείου Πυρόσβεστι- 
,ού Σώματος, λαμβάνουν αυτοδίκαια την άδεια ικανότητας'χειριστή ει¬ 
δικών υπηρεσιακών μηχανημάτων. 

3. Από τη δημοσίευση του παρόντος Διατάγματος καταργείται το 

3.Δ. 791/1971 «Περί εκπαιδεύσεως και εξετάσεως υποψηφίων οδη¬ 
γών πυροσβεστικών υπαλήλων, δια την χορήγησιν αδείας ικανότητας 
οδηγού υπηρεσιακών οχημάτων» (Α' 281). 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση αυτού του Διατάγματος. 

Αθήνα, 6 Οκτωβρίου 1990. 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΙΩΑΝΝΗΣ ΒΑΣΙΛΕΙΑΔΗΣ 

Σύσταση της Γ ενικής Διευθύνσεως της Γ ενικής Γ ραμματείας Έρευνας 
και Τεχνολογίας (Γ.Γ.Ε,Τ.) του Υπουργείου Βιομηχανίας, Ενέρ¬ 
γειας και Τεχνολογίας (Υ.Β.Ε.Τ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 78 παράγραφος 1, 4 και 5 του Ν. 
1892/1990 «Για τον εκσυγχρονισμό και την Ανάπτυξη και άλλες δια¬ 
τάξεις» (ΦΕΚ 101/Α/31.7.1990). 

2. Την αριθμ. 498/1990 γνωμοδότηση του Συμβουλίου της Επι¬ 
κράτειας, μετά από πρόταση των Υπουργών Προεδρίας της Κυβέρνη¬ 
σης και Βιομηχανίας, Ενέργειας και Τεχνολογίας, αποφασίζουμε: 

ΑΡΘΡΟ ΜΟΝΟ 

ΣΥΣΤΑΣΗ ΓΕΝΙΚΗΣ ΔΙΕΥΘΥΝΣΕΩΣ 

1. Στη Γενική Γραμματεία Έρευνας και Τεχνολογίας συνιστάται: 
Γενική Διεύθυνση Τεχνολογίας και Εφαρμογών, που συγκροτείται 

από τις Διευθύνσεις: 

-Τεχνολογικής Ανάπτυξης 
-Υποστήριξης Ερευνητικών Προγραμμάτων 
-Πληροφορικής και Οργάνωσης 
-Τεχνική Υπηρεσία, και από το 

-Αυτοτελές Τμήμα Εκδόσεων, Συνεδρίων και Εκθέσεων. 

Η Γ ενική αυτή Διεύθυνση συντονίζει τη δράση των επί μέρους υπηρε¬ 
σιακών μονάδων από τις οποίες συγκροτείται, με σκοπό την οργάνωση 
και διάχυση της τεχνολογίας και των εφαρμογών αυτής στους ενδιαφε¬ 
ρομένους φορείς, καθώς και της υποστήριξης των ερευνητικών προ¬ 
γραμμάτων. 

Η Διεύθυνση Διοικητικού θα υπάγεται κατευθείαν στον ανώτατο 
Προϊστάμενο της Γ.Γ.Ε.Τ. 

2. Στη Γενική Διεύθυνση Τεχνολογίας και Εφαρμογών της προηγού¬ 
μενης παραγράφου προΐσταται υπάλληλος του Κλάδου ΠΕ Ειδικού 
Προσωπικού. 

Στον Υπουργό Βιομηχανίας, Ενέργειας και Τεχνολογίας, αναθέ¬ 
τουμε την δημοσίευση και εκτέλεση του παρόντος διατάγματος. 

Αθήνα, 6 Οκτωβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

■ ΒΙΟΜΗΧΑΝΙΑΣ, ΕΝΕΡΓΕΙΑΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ·· ΚΑΙ ΤΕΧΝΟΛΟΓΙΑΣ 

ΜΙΛΤΙΑΔΗΣ ΕΒΕΡΤ ΣΤΑΥΡΟΣ ΔΗΜΑΣ 

Προσδιορισμός των διαφόρων κατηγοριών αυτοκινήτων οχημάτων, 
των υπ’ αυτών ρυμουλκουμένων και των μοτοσικλετών με βάση τον 
αριθμό κυκλοφορίας τους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 παρ. 7 του Ν. 2367/1953 «περί τί¬ 
τλων κυριότητος, ταξινομήσεως, αδειών κυκλοφορίας και φορολογίας 
αυτοκινήτων» (Α' 82), όπως αντικαταστάθηκε με την παράγραφο 9, 
του άρθρου 22 του Ν. 1473/1984 «Μεταρρυθμίσεις στην άμεση και 
έμμεση φορολογία και άλλες διατάξεις» (Α' 27). 

2. Την 438/1990 γνωμοδότηση του Συμβουλίου της Επικράτειας 
με πρόταση του Υπουργού Μεταφορών και Επικοινωνιών, αποφασί¬ 
ζουμε: 

Άρθρο μόνο 

1. Τα αυτοκίνητα οχήματα, τα από αυτά ρυμουλκούμενα και οι μο¬ 
τοσικλέτες, διακρίνονται από άποψη αριθμού κυκλοφορίας στις εξής κα¬ 
τηγορίες: 

α) Κατηγορία 1: Αυτοκίνητα και μοτοσικλέτες Ενόπλων Δυνάμεων, 

Ελληνικής Αστυνομίας, Πυροσβεστικού Σώματος και Λιμενικού Σώμα¬ 
τος. 

β) Κατηγορία 2: Αυτοκίνητα και μοτοσικλέτες κρατικών υπηρεσιών, 
γ) Κατηγορία 3: Αυτοκίνητα ιδιωτικής χρήσης, κάθε κατηγο¬ 
ρίας. 

δ) Κατηγορία 4: Αυτοκίνητα επιβατικά ιδιωτικής χρήσης, που εισά- 
γονται με μειωμένες δασμοφορολογικές επιβαρύνσεις ή και ατελώς. 

ε) Κατηγορία 5: Αυτοκίνητα ιδιωτικής χρήσης κάθε κατηγορίας των 
Υπηρεσιών που αναφέρονται στην απόφαση 2783/1989 του Υπουργού 
Προεδρίας της Κυβέρνησης (Β' 730), εκτός από αυτά των Δημοσίων 
Υπηρεσιών. 

στ) Κατηγορία 6: Αυτοκίνητα επιβατικά δημόσιας χρήσης (ταξί), 
ζ) Κατηγορία 7: Λεωφορεία δημόσιας χρήσης, 
η) Κατηγορία 8: Αυτοκίνητα φορτηγά δημόσιας χρήσης, 
θ) Κατηγορία 9: Μοτοσικλέτες ιδιωτικής και δημόσιας χρήσης, 
ι) Κατηγορία 10: Αυτοκίνητα και μοτοσικλέτες προς δοκιμή, 
ια) Κατηγορία 11: Αυτοκίνητα αναπήρων πολέμου, 
ίβ) Κατηγορία 12: Αυτοκίνητα πολιτικών αναπήρων, 
ιγ) Κατηγορία 13: Αυτοκίνητα και μοτοσικλέτες Διπλωματικού Σώ¬ 
ματος. 

ιδ) Κατηγορία 14: Αυτοκίνητα και μοτοσικλέτες Προξενικού Σώμα¬ 
τος. 

ιε) Κατηγορία 15: Αυτοκίνητα και μοτοσικλέτες προσωπικού πρε¬ 
σβειών. 

ιστ) Κατηγορία 16: Αυτοκίνητα και μοτοσικλέτες ξένων αποστολών, 
ιζ) Κατηγορία 17: Αυτοκίνητα και μοτοσικλέτες διεθνών οργανι¬ 
σμών. 

ιη) Κατηγορία 18: Ρυμουλκούμενα οχήματα. 

2. Καταργείται το Π.Δ/γμα 444/1987 «Προσδιορισμός των διαφό¬ 
ρων κατηγοριών αυτοκινήτων οχημάτων, των υπ’ αυτών ρυμουλκου¬ 
μένων και των μοτοσικλετών, με βάση τον αριθμό κυκλοφορίας τους» 

(Α' 210). 

Στον Υπουργό Μεταφορών και Επικοινωνιών, αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 6 Οκτωβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 

. -- 4 - : 

Α ΠΟΦΑΣΕΙ Σ 

( 6 ) 

Πράξη Διοικητή Αριθ. 1807/20.9.90 

(Άρθρο 1 του Ν. 1266/82) 

Τροποποίηση της ΠΔ/ΤΕ 1660/29.12.89, όπως ισχύει. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 
β) την ΠΔ/ΤΕ 1660/29.12-89; όπως ισχύει, με την οποία καθορί¬ 
σθηκε το ανώτατο όριο χορήγησης τουριστικού συναλλάγματος σε κα¬ 
τοίκους Ελλάδος που ταξιδεύουν στην Κύπρο, αποφάσισε τα ακόλουθα: 

Τροποποιείται η ΠΔ/ΤΕ 1660/29.12.89, όπως ισχύει, και καθορί¬ 
ζεται ότι το υφιστάμενο ανώτατο όριο χορήγησης συναλλάγματος κατά 
ταξίδι σε κατοίκους Ελλάδος που ταξιδεύουν στην Κύπρο για τουρισμό ή 
οικογενειακούς λόγους αυξάνεται μέχρι του ποσού των χιλίων διακο- 
σίων Ευρωπαϊκών Λογιστικών Μονάδων (1.200 ΕΟϋ) για κάθε 
άτομο. 

Κατά τα λοιπά η ΠΔ/ΤΕ 1660/29.12.89, όπως ισχύει, παραμένει 
αμετάβλητη. 

Η παρούσα Πράξη να ,δημοσιευθεί στην Εφημερίδα της Κυβερνή- 
σεως. 

Ο Διοικητής 

' ΔΗΜ. ΧΑΛΙΚΙΑΣ 


( 7 ) 

Πράξη Διοικητή Αριθ. 1808/20.9.90 
(Άρθρο 1 του Ν. 1266/82) 

Ανάθεση στις εμπορικές τράπεζες της χορήγησης συναλλάγματος για 
κάλυψη αναγκών των εταιριών Διεθνών Μεταφορών. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 

β) την Ε.Δ. 51/11.2.59 της Διεύθυνσης Συναλλάγματος της Τρά¬ 
πεζας της Ελλάδος και τις εγκυκλίους 475/29.6.84 και 533/ 

29.11.84 της Διεύθυνσης Διεθνών Συναλλαγών της Τράπεζας της Ελ¬ 
λάδος, 

γ) την σκοπιμότητα ανάθεσης στις εμπορικές τράπεζες της χορήγη¬ 
σης συναλλάγματος· για τήν κάλυψη αναγκών των εταιριών Διεθνών 
Μεταφορών, αποφάσισε τα ακόλουθα: 

1. Καταργούνται η Ειδική Διαταγή 51/11.2.59 της Διεύθυνσης Συ¬ 
ναλλάγματος της Τράπεζας της Ελλάδος και οι Εγκύκλιοι 475/ 

29.6.84 και 533/29.11.84 της Διεύθυνσης Διεθνών Συναλλαγών της 
Τράπεζας της Ελλάδος. 

2. Επιτρέπεται στις εμπορικές τράπεζες που έχουν εξουσιοδοτηθεί 
για την διενέργεια πράξεων επί συναλλάγματος να χορηγούν , συνάλ¬ 
λαγμα στις εταιρείες Διεθνών Μεταφορών για την εξόφληση υποχρεώ- 
σεών τους στο εξωτερικό, υπό τις ακόλουθες προϋποθέσεις και όρους: 

α. Η χορήγηση συναλλάγματος για όλες τις πληρωμές της κάθε εται¬ 
ρείας Διεθνών Μεταφορών θα ενεργείται από μία μόνο εμπορική τρά¬ 
πεζα, η οποία θα προβαίνει σε σχετική αναγγελία στην Διεύθυνση Ελέγ¬ 
χου για την Εφαρμογή των Συναλλαγματικών Κανόνων της Τράπεζας 
της Ελλάδος. 

β. Οι τράπεζες θα διενεργούν εμβάσματα στο εξωτερικό για εξό¬ 
φληση υποχρεώσεων των εταιρειών Διεθνών Μεταφορών που θα προέρ¬ 
χονται από οποιαδήποτε μορφή μεταφοράς, μετά από αίτησή τους. Η 
αίτηση θα συνοδεύεται από το αντίστοιχο τιμολόγιο ή άλλο παραστατικό 
στοιχείο από το οποίο προκύπτει η υποχρέωση πληρωμής και η αυθεντι¬ 
κότητα της συναλλαγής: Μετά την εκτέλεση του εμβάσματος το τιμολό¬ 
γιο ή άλλο παραστατικό θα ακυρώνεται από την τράπεζα και θα επι- 
στρέφεται στην εταιρεία για τήρηση με τα υπόλοιπα δικαιολογητικά. 

γ. Οι εταιρείες Διεθνών Μεταφορών υποχρεούνται να δραχμοποιούν 
τα πάσης φύσεως συναλλαγματικά τους έσοδα. 

δ. Για την τακτοποίηση της διακίνησης εμπορευμάτων ΤΚΑΝ5ΙΤ οι 
εταιρείες Διεθνών Μεταφορών θα απευθύνονται απ’ ευθείας στα αρμόδια 
Τελωνεία, σύμφωνα με την ισχύουσα διαδικασία του Υπουργείου Εμπο¬ 
ρίου. 

ε. Οι πιστοποιήσεις ναύλου, εφ’ όσον εκδίδονται από τις εμπορικές 
τράπεζες κατά τον διακανονισμό των εμπορευμάτων, θα παραδίδονται 
στις εταιρείες Διεθνών Μεταφορών προς φύλαξη. Δεν επιτρέπεται η διε¬ 
νέργεια πληρωμών με βάση τις πιστοποιήσεις αυτές. 

3. α. Οι τράπεζες για κάθε εταιρεία Διεθνών Μεταφορών θα τηρούν 
φάκελλο στον όποιο θα περιέρχονται οι αιτήσεις και τα φωτοαντίγραφα 
των ακυρωμένων τιμολογίων, ή άλλων παραστατικών με βάση τα 
οποία χορήγησαν το συνάλλαγμα στις εταιρείες σύμφωνα με τις διατά¬ 
ξεις της παρ. β ανωτέρω. Στο τέλος κάθε εξαμήνου οι τράπεζες θα απο¬ 
στέλλουν στην Διεύθυνση Ελέγχου για την Εφαρμογή των Συναλλαγμα¬ 
τικών Κανόνων της Τράπεζας της Ελλάδος κατάσταση των χορηγή¬ 
σεων συναλλάγματος με τα στοιχεία εξοφλουμένων τιμολογίων και 
αριθμό φακέλλου της εταιρείας και τράπεζας. 

β. Οι εταιρείες Διεθνών Μεταφορών υποχρεούνται να τηρούν επί μία 
πενταετία και να θέτουν στη διάθεση του ελέγχου της Τράπεζας της Ελ¬ 
λάδος τους σχετικούς φακέλλους. 

° 4. Εξουσιοδοτείται η Διεύθυνση Διεθνών Συναλλαγών της Τράπεζας 

της Ελλάδος για την παροχή διευκρινήσεων που αναφέρονται, στην 
εφαρμογή της παρούσας Πράξης. · · 

5. Ανατίθεται στη Διεύθυνση Ελέγχου για την Εφαρμογή των Συναλ¬ 
λαγματικών Κανόνων της Τράπεζας της Ελλάδος η διενέργεια κατα¬ 
σταλτικών ελέγχων για την διαπίστωση της τήρησης των όρων της πα¬ 
ρούσας Πράξης. 

Η Πράξη αυτή να δημοσιευθεί στην Εφημερίδα της Κυβερνή- 
ιεως. 

Ο Διοικητής 
ΔΗΜ. ΧΑΛΙΚ1ΑΣ 

- ♦ - 

( 8 ) 

Πράξη Διοικητή Αριθ. 1809/20.9.90 
(Άρθρο 1 του Ν. 1266/82) 

Ορισμός Δικηγόρου ως μέλους της Επιτροπής Συναλλάγματος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομισματι- 
:ής, πιστωτικής και συναλλαγματικής πολιτικής και άλλες διατάξεις», 
β) την ΠΔ/ΤΕ 336/29.2.84, όπως ισχύει, σχετικά με τη σύσταση 
επιτροπών στην Τράπεζα της Ελλάδος για την άσκηση αρμοδιοτήτων 
σύμφωνα με τις διοιτάξεις του άρθρου 1 του Ν. 1266/82, 
γ. τις ΠΔ/ΤΕ 338/29.2.84, όπως ισχύει, και 1625/17.10.89 
σχετικά με τον ορισμό μελών των Επιτροπών, αποφάσισε τα ακόλουθα: 

Ορίζεται η Μαργαρίτα Γεωργουτσάκου, Δικηγόρος της Διεύθυνσης 
Νομικών Υπηρεσιών, ως μέλος της Επιτροπής Συναλλάγματος και κα- 
ταργείται η παραγρ. 2 της ΠΔ/ΤΕ 338/29.2.84 και τροποποιείται η 
παράγραφος 1 εδάφιο πρώτο της ΠΔ/ΤΕ 1625/17.10.89. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 
ΔΗΜ. ΧΑΛΙ ΚΙ ΑΣ 

-φ- 

( 9 ) 

Πράξη Διοικητή αριθμ. 1815/1.10.1990 
(Άρθρο 1 του Ν. 1266/82) 

Παροχή υπηρεσιών υηάβηνπΐίπβ από την Αγροτική Τράπεζα της Ελ¬ 
λάδος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

α) Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλας διατάξεις», 
β) την Πράξη του 1720/28.3.1990 με την οποία επετράπει στις 
μπορικές τράπεζες και στις τράπεζες επενδύσεων η παροχή υπηρεσιών 
ιιηιίβηνπΐίηβ χωρίς προηγούμενη κατά περίπτωση έγκριση της Τράπε¬ 
ζας της Ελλάδος, 

γ) το από 25.9.1990 σχετικό έγγραφο της Α.Τ.Ε, 
δ) τη σκοπιμότητα, στα 'πλαίσια της απελευθέρωσης του τραπεζικού 
συστήματος και της σταδιακής εξομοίωσης της Α.Τ.Ε. με τις εμπορικές 
τράπεζες, παροχής και από την Α.Τ.Ε. υπηρεσιών αη<1βΓννηΐίη§, σύμ¬ 
φωνα με την πιο πάνω ΠΔ/ΤΕ 1720/90, για την ενίσχυση της αντα- 
γωνιστικότητάς της, αποφάσισε: ( 

Να τροποποιήσει την παρ. 1 της ΠΔ/ΤΕ 1720/28.3.1990 και να 
καθορίσει ότι επιτρέπεται και στην Αγροτική Τράπεζα της Ελλάδος ή 
παροχή υπηρεσιών ϋηάβηνπΐΐηβ χωρίς προηγούμενη ειδική κατά περί¬ 
πτωση έγκριση της Τράπεζας της Ελλάδος. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 
ΔΗΜ. ΧΑΛΙΚΙΑΣ 

- ♦ - 

( 10 ) 

Πράξη Διοικητή αριθ. 1818/3,10.90 
(Άρθρο 1 του Ν. 1266/82) 

Ρύθμιση θεμάτων που αφορούν τις υποχρεωτικές τοποθετήσεις των 
τραπεζών κατά την περίοδο της απεργίας των τραπεζοϋπαλλήλων 
(7.9.1990 - 29.9.1990) 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε' υπόψη: 


α) Το άρθρο 1 του Ν. 1266/82 «όργανα ασκήσεως της νομισματικής, 
πιστωτικής και συναλλαγματικής πολιτικής και άλλες διατάξεις», 

β) τις ισχύουσες διατάξεις για τις πάσης φύσεως δεσμεύσεις επί κα¬ 
ταθέσεων των τραπεζών, 

γ) τα ειδικά προβλήματα που ανέκυψαν κατά τη διάρκεια της απερ¬ 
γίας των-τραπεζοϋπαλλήλων, αποφάσισε τα ακόλουθα: 

Οι δεσμεύσεις επί καταθέσεων των τραπεζών που έχουν υπολογισθεί 
με στοιχεία 31.8.1990 ισχύουν και για το πρώτο και δεύτερο δεκαή¬ 
μερο του μηνός Σεπτεμβρίου 1990. 

Διευκρινίζεται ότι οι δεσμεύσεις επί καταθέσεων και οι λοιπές υποχρε¬ 
ωτικές τοποθετήσεις των τραπεζών για το τέλος Σεπτεμβρίου 1990 θα 
υπολογισθούν με βάση στοιχεία καταθέσεων τέλους του μηνός, σύμ¬ 
φωνα με τις ισχύουσες διατάξεις. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 
ΔΗΜ. ΧΑΛΙΚΙΑΣ 

-♦- 

(Π) 

Έκδοση εγγυητικών επιστολών σε συνάλλαγμα κατ’ εντολή και για λο¬ 
γαριασμό ελληνικών μεταποιητικών επιχειρήσεων. 

(Συνεδρίαση 452/23.7.90) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 

ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Αιτήματα ενδιαφερομένων επιχειρήσεων σχετικά με την έκδοση εγ¬ 
γυητικών επιστολών σε συνάλλαγμα από τις τράπεζες για την κάλυψη 
του ανοίγματος, σε μεταγενέστερο χρόνο, (ανέκκλητων ενέγγυων πιστώ¬ 
σεων προς πληρωμή της αξίας εισαγωγών, 

β) τη σκοπιμότητα παροχής μεγαλύτερης ευελιξίας στις ελληνικές 
επιχειρήσεις για τη διενέργεια των συναλλαγών τους, αποφάσισε τα 
ακόλουθα: 

Επιτρέπεται στις τράπεζες που λειτουργούν στην Ελλάδα να εκδίδουν 
εγγυητικές επιστολές σε συνάλλαγμα υπέρ ελληνικών μεταποιητικών 
επιχειρήσεων για την κάλυψη του ανοίγματος, σε μεταγενέστερο χρόνο, 
ανέκκλητων ενέγγυων πιστώσεων προς πληρωμή της αξίας εισαγομέ- 
νου μηχανολογικού εξοπλισμού. 

Το ύψος των ως άνω εγγυητικών επιστολών δεν θα υπερβαίνει ποσο¬ 
στό 30% της συνολικής αξίας της ενέγγυας πίστωσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 

Αθήνα, 1 Οκτωβρίου 1990 
Η Γραμματέας 
Μ. ΚΑΡΑΜΠΕΛΑ 
-- 

ΑΝΑ ΚΟΙΝΩΣ ΕΙΣ 

( 12 ) 

Ανακοίνωση για τη θέση σε ισχύ της τροποποιημένης καταστατικής 
πράξης του Διεθνούς Οργανισμού Μεταναστεύσεως. 

Το Υπουργείο Εξωτερικών ανακοινώνει ότι, στις 29.7.1988 έλαβε 
χώρα στη Γ ενεύη η κατάθεση στον Γ ενικό Γ ραμματέα του Διεθνούς Ορ¬ 
γανισμού Μεταναστεύσεως, του εγγράφου επικυρώσεως από τη Χώρα 
μας της τροποποιημένης καταστατικής πράξης του Διεθνούς Οργανι¬ 
σμού Μεταναστεύσεως, που υιοθετήθηκε στις 20.5.1987 κατά την πε¬ 
ντηκοστή πέμπτη έκτακτη σύνοδο του Συμβουλίου της Διακυβερνητι¬ 
κής Επιτροπής Μεταναστεύσεως. 

Η παραπάνω τροποποιητική πράξη, η οποία κυρώθηκε με τον υπ’ 
αριθ. 1784/1988 Νόμο που δημοαιεύθηκε στο υπ’ αριθ. 113 φύλλο 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


της Εφημερίδας της Κυβερνήσεως τεύχος Α' της 1ης Ιουνίου 1988, τέ¬ 
θηκε σε ισχύ διεθνώς και ως προς τη Χώρα μας, σύμφωνα με τη διά¬ 
ταξη του άρθρου 34 αυτής, την 14η Νοεμβρίου 1989. 

Αθήνα, 26 Σεπτεμβρίου 1990 

Με εντολή Υπουργού 
Ο Προϊστάμενος 
της Ειδικής Νομικής Υπηρεσίας 
Κ. Π. ΟΙΚΟΝΟΜΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στο ΦΕΚ 107/22.8.1990 (τεύχος Α') όπου δημοσιεύθηκε το Π.Δ. 
260/1990 «Ίδρυση των Αμίσθων Προξενείων Ντουμπάϊ (ΠϋΒΑΙ) και 
Αμπού Ντάμπι (ΑΒϋ Ι)ΗΛΒΙ) και σύσταση Προξενικού Γραφείου στην 
Πρεσβεία Αμπού Ντάμπι των Ηνωμένων Αραβικών Εμιράτων» αντικα¬ 


θίσταται η πρώτη λέξη του τίτλου του Π.Δ. «Ίδρυση» με την ορθή λέξη 
«Κατάργηση». 

ί 

(Από το Υπουργείο Εξωτερικών) 

(14) 

Στο Π.Δ. 271/1990 «Τροποποίηση και συμπλήρωση διατάξεων του 
Π.Δ. 284/1988 «Οργανισμός Υπουργείου Οικονομικών» (Α' 128) και 
του Π.Δ. 551/1988 «Οργανισμός Νομαρχιών (Οργάνωση Οικονομι¬ 
κών Υπηρεσιών)» (Α 259)» που δημοσιεύθηκε στο ΦΕΚ 109/τ. Α’/ 
23.8.1990, προστίθεται μεταξύ των Υπουργών που το συνυπέγραφαν 
και το παραλειφθέν: «Ο Υπουργός Οικονομικών Ιωάννης Παλαιοκρασ- 
σάς». 

(Από το Υπουργείο Οικονομικών) 

(15) 

Στο αριθ. 302/6.9.1990 Προεδρικό Διάταγμα που δημοσιεύθηκε 
στο ΦΕΚ 126/18.9.1990 (τ. Α') γίνεται η εξής διόρθωση σφάλματος: 

1. Στον πρώτο στίχο του άρθρου 1 διορθώνεται το λανθασμένο «Στην 
παράγραφο 4 του άρθρου 17...» στο ορθό «Στην παράγραφο 5 του 
άρθρου 17...». . 

(Από το Υπουργείο Υγείας, Πρόνοιας- και Κοινωνικών Ασφαλίσεων) 



ν ν κ _ ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) _ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ 08 

λειτουργούν καθημερινά από 8.00' έως 13.30 


ΧΡΗΣΙΜΕΣ ΠΛΗΡΟΦΟΡΙΕΣ 



* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ Σ ΥΝΔ ΡΟΜΕΣ 


I Κωδικός αριθ. κατάθεσης στο Δημόσιο Ταμείο 2531 


: ι 

| Κωδικός αριθ κατάθεσης οτο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για 

το Τεύχος Α' 

Δρχ. 

8.500 

Δρχ. 

425 

β) 

» 

» 

» 

Β 

» 

12.500 

» 

625 

Υ) 

» 

» 

» 

Γ 

» 

5.000 

» 

250 

δ) 

» 

» 

» 

Δ' 

» 

12.000 

» 

600 

ε) 

» 

» 

» 

Αναπτυξιακών Πράξεων 

» 

9.500 

» 

475 

στ) 

» 

» 

» 

Ν.Π.Δ.Δ. 

» 

5.000 

» 

250 

ζ) 

» 

» 

» 

ΠΑΡΑΡΤΗΜΑ 

» 

3.000 

» 

150 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

» 

300 

θ) 

» 

» 

» 

Αν. Ειδικού Δικαστηρίου 

» 

1.500 

» 

75 

ί) 

» 

» 

» 

Α,Ε. & Ε.Π.Ε. 

» 

25.000 

» 

1.250 

ια) 

Για 

όλα 

τα Τεύχη 

» 

55.000 

» 

2.750 


Πληροφορίες: τηλ. 52.48.320 
















